கேள்வி: பழைய இராணுவத் தலைமையகம், கொழும்பு - வரலாறு என்பது என்ன?
பதில்: பிரித்தானிய இலங்கையில் காலனித்துவ ஆட்சியின் போது ஐக்கிய இராச்சியம் இத்தளம் நிறுவப்பட்டது. இரண்டாம் உலகப் போர் விரிவாக்கம் செய்யபட்டது. இரண்டாம் உலகப் போரின் போது 1942, ஏப்ரல், 5 அன்று யப்பானால் நடத்தப்பட்ட உயிர்ப்பு ஞாயிறு தாக்குதலின்போது கொழும்பை பாதுகாத்தது. 1949 இல் இலங்கையின் விடுதலைக்குப் பிறகான காலத்தில் இலங்கை இராணுவம் உருவாக்கபட்டது. அதன் பின்னர் 1980 களின் பிற்பகுதியில் பல அலுவலகங்கள் பழைய ரைபிள் படைமுகாமிலிருந்து நகர்ந்த பிறகு இத்தளம் அதன் தலைமையகமாக பயன்படத் தொடங்கியது.
கேள்வி: பழைய இராணுவத் தலைமையகம், கொழும்பு - தீவிரவாத தாக்குதல்கள் பற்றி விளக்கவும்.
பதில்: தமிழீழ விடுதலைப் புலிகள் இந்த வளாகத்தை குறிவைத்து இரண்டு தற்கொலைத் தாக்குதல்களை நடத்தியுள்ளனர். முதலாவது தாக்குதல் 1995, நவம்பர் 24 அன்று நடத்தபட்டது. அப்போது இரண்டு பெண் தற்கொலை குண்டுதாரிகள் இதன் தலைமையகத்திற்கு வெளியே தாக்குதலை நடத்தினர். அதில் 16 பேர் கொல்லப்பட்டனர், 52 பேர் காயமடைந்தனர். இரண்டாவது தாக்குதலானது, 2005, ஏப்ரல் 25 அன்று நிகழ்த்தப்பட்டது. அன்று கொழும்பு இராணுவ வைத்தியசாலைக்கு மருத்துவ சிகிச்சைக்காக வந்த கர்ப்பிணிப் பெண்போல வேடமணிந்த பெண் புலிகளின் தற்கொலைக் குண்டுதாரி, அப்போதைய இராணுவத் தளபதி லெப்டினன்ட் ஜெனரல் சரத் பொன்சேகாவின் வாகன வரிசையைக் குறிவைத்து தாக்குதல் நிகழ்த்தினார். தாக்குதலில் பொன்சேகா பலத்த காயமடைந்தாலும் உயிர் தப்பினார்; இந்தத் தாக்குதலில் 8 பேர் இறந்தனர், 27 பேர் காயமடைந்தனர். இந் நிகழ்வுக்குப் பிறகு இராணுவ வைத்தியசாலை கொழும்பின் புறநகர் பகுதிக்கு மாற்றப்பட்டது.
கேள்வி: பழைய இராணுவத் தலைமையகம், கொழும்பு - இடிப்பு குறித்து விரிவாக சொல்லுங்கள்.
பதில்: ஷாங்கிரி லா/ஒன் கொழும்பு மற்றும் ஐடிசி கொழும்பு ஆகிய இரண்டு பெரிய வீடு, மனை விற்பனைத் திட்டங்களுக்காக இந்த வளாகம் 2012 இல் இடிக்கப்பட்டது. இங்கிருந்து இடம் மாற்றபட்ட இராணுவ நிர்வாக அலுவலகங்கள் சிறீ ஜெயவர்தனபுர கோட்டை அக்குரேகொடவில் உள்ள ஒருங்கிணைந்த முப்படைகளின் தலைமையகத்துக்கு கொண்டு செல்லபட்டன.